ΚΑΝΟΝΙΣΜΟΣ (ΕΟΚ) αριθ. 3814/90 ΤΗΣ ΕΠΙΤΡΟΠΗΣ της 19ης Δεκεμβρίου 1990 με τον οποίο αποφασίζεται, στον τομέα του γάλακτος και των γαλακτοκομικών προϊόντων, το ύψος των εξισωτικών ποσών προσχώρησης στις εμπορικές συναλλαγές μεταξύ της Ισπανίας και της Πορτογαλίας που εφαρμόζονται από την 1η Ιανουαρίου 1991 Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 3792/85 του Συμβουλίου της 20ής Δεκεμβρίου 1985 για τον καθορισμό του καθεστώτος που εφαρμόζεται στις συναλλαγές γεωργικών προϊόντων μεταξύ της Ισπανίας και της Πορτογαλίας (1), και ιδίως το άρθρο 13, τον κανονισμό (ΕΟΚ) αριθ. 3640/90 του Συμβουλίου της 11ης Δεκεμβρίου 1990 περί καθορισμού των γενικών κανόνων του καθεστώτος των εξισωτικών ποσών προσχώρησης στον τομέα του γάλακτος και των γαλακτοκομικών προϊόντων κατά το δεύτερο στάδιο προσχώρησης της Πορτογαλίας (2), και ιδίως το άρθρο 6, Εκτιμώντας: ότι το άρθρο 310 παράγραφος 2 και το άρθρο 311 της πράξης προσχώρησης της Ισπανίας και Πορτογαλίας ορίζει τους κανόνες δυνάμει των οποίων καθορίζονται τα εξισωτικά ποσά προσχώρησης που εφαρμόζονται στις συναλλαγές μεταξύ της Κοινότητας των Δέκα και της Πορτογαλίας 7 ότι, σύμφωνα με το άρθρο 3 του προαναφερθέντος κανονισμού, εφαρμόζονται οι ίδιοι κανόνες μεταξύ Πορτογαλίας και Ισπανίας 7 ότι, εντούτοις, δεν είναι αναγκαίος ένας τέτοιος καθορισμός για τα προϊόντα που λαμβάνονται αποκλειστικά από αίγειο ή/και πρόβειο γάλα, λαμβανομένων υπόψη των τιμών που εφαρμόζονται στις αγορές για τα προϊόντα αυτά 7 ότι η Επιτροπή Διαχειρίσεως Γάλακτος και Γαλακτοκομικών Προϊόντων δεν διατύπωσε γνώμη στην προθεσμία που όρισε ο πρόεδρός της, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Τα εξισωτικά ποσά προσχώρησης που εφαρμόζονται στις συναλλαγές μεταξύ Ισπανίας και Πορτογαλίας για το γάλα και τα γαλακτοκομικά προϊόντα που αναφέρονται στο παράρτημα, ορίζονται στο παράρτημα αυτό. Εντούτοις, δεν εφαρμόζεται κανένα εξισωτικό ποσό προσχώρησης για τα γαλακτοκομικά προϊόντα που υπάγονται στους κωδικούς ΣΟ 0401, 0402, 0403 και 0404, που περιέχουν αιγοπρόβειο γάλα ή αιγοπρόβεια κρέμα γάλακτος. Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Εφαρμόζεται από την 1η Ιανουαρίου 1991. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 19 Δεκεμβρίου 1990.

[Source: multi_eurlex | Tokens: 2240]